கேள்வி: கரிஷ்மா ரவிச்சந்திரன் - தொழில் பற்றி தகவல் சொல்.
பதில்: 2011 ஆம் ஆண்டு, கரிஷ்மா இந்தியாவுக்கு குடிபெயர்ந்தார். அங்கு இவர் இந்துத்தானி இசை, கருநாடக இசை கற்கத் தொடங்கினார். சிக்கிங், அல்சா மால், இம்பல்ஸ் பெர்ஃப்யூம் போன்ற விளம்பரப் படங்களுக்கு பாடினார். கௌதம் மேனன் ''என்னை அறிந்தால் (திரைப்படம்)'' ' திரைப்படத்தில் ஹாரிஸ் ஜயராஜ் இசையமைத்த 'ஏன் என்னை' பாடலைப் பாடி இந்திய பின்னணிப் பாடகியாக தனது வாழ்க்கையைத் தொடங்கினார். பின்னர் ஹிப்ஹாப் தமிழா இரட்டையர்களான ஆதி மற்றும் ஜீவா இசையமைத்த ''தனி ஒருவன்'' ' திரைப்படத்தில் 'காதல் கிரிக்கெட்டு' பாடலால் புகழ்பெற்றார். காதல் கிரிக்கெட்டு இந்திய ஐடியூன்ஸ் தரவரிசையிலும், சென்னையில் உள்ள பல வானொலி நிலையங்களிலும், உலகெங்கிலும் உள்ள பிற தமிழ் அலைவரிசைகளிலும் பல வாரங்களாக முதலிடத்தில் இருந்தது. இதைத் தொடர்ந்து சுந்தர் சி இயக்கிய ''அரண்மனை 2 (திரைப்படம்)'' படத்தில் ஹிப்ஹாப் தமிழா இசையமைத்த 'பார்ட்டி வித் தி பெய்' பாடலைப் பாடினார். இப்பாடல் வெற்றி பெற்றது, மீண்டும். இந்தப் பாடல் ஆப்பிள் ஐடியூன்ஸ் மற்றும் வானொலி தரவரிசைகளிலும் பல வாரங்களுக்கு முதலிடத்தில் இருந்தது. அப்போதிருந்து, இவர் 63வது பிலிம்பேர் - சிறந்த பாடகி விருது, சிறந்த பின்னணிப் பாடகிக்கான சைமா 2016 மற்றும் எடிசன் விருதுகள் 2016 ஆகியவற்றிற்குப் பரிந்துரைக்கப்பட்டார். கரிஷ்மா, ''பி.எஸ். ஜிந்தகி'' என்ற நேபாள தொலைக்காட்சி நிகழ்ச்சிக்கான கருப்பொருள் பாடலையும் பாடினார். கரிஷ்மா தனது பத்தாண்டு கால இசை வாழ்க்கையில் தென்னிந்தியாவின் பல முன்னணி இசையமைப்பாளர்களுக்காகப் பாடியுள்ளார்.